
న్యూఢిల్లీ : మరో ఏడు కేంద్ర ప్రభుత్వ రంగ సంస్థల (సిపిఎస్ఇ) మూసివేతకు రంగం సిద్ధం అవుతోంది. నష్టాల ఊబిలో కూరుకుపోయిన ఏడు సంస్థల మూసివేతకు నీతి ఆయోగ్ ఒక కేబినెట్ నోట్ సిద్ధం చేస్తోంది. ప్రభుత్వ సీనియర్ అధికారి ఒకరు ఈ విషయం తెలిపారు. నష్టాల ఊబిలో కూరుకుపోయి భారంగా పరిణమించిన సిపిఎ్సఇల పరిస్థితిని మదింపు చేసి వాటి భవిష్యత్తుకు సంబంధించిన ఒక ప్రణాళిక సిద్ధ చేసే పని నీతి ఆయోగ్కు ప్రభుత్వం అప్పగించింది. 26 సిపిఎ్సఇలు మూసివేయాలని గతంలోనే నీతి ఆయోగ్ సిఫారసు చేయగా వాటిలో ఏడు సంస్థల మూసివేతకు కేబినెట్ అనుమతి లభించింది. వాటిలో హిందుస్థాన్ కేబుల్, టైర్ కార్పొరేషన్, హెచ్ఎంటి వాచెస్, బర్డ్స్ జూట్ అండ్ ఎక్స్పోర్ట్స్ లిమిటెడ్, సెంట్రల్ ఇన్లాండ్ వాటర్ ట్రాన్స్పోర్టేషన్ కార్పొరేషన్ ఉన్నాయి. ఆ ఏడు కాకుండా మరో ఏడు సంస్థల మూసివేతకు తాజాగా కేబినెట్ నోట్ను నీతి ఆయోగ్ సిద్ధం చేస్తున్నదని ఆయన చెప్పారు. ఇవి కాకుండా ఐదు సిపిఎ్సఇలను పునరుద్ధరించడం లేదా విక్రయించడానికి కూడా నీతి ఆయోగ్ గుర్తించిందన్నారు.  నీతి ఆయోగ్ మూడో విడతలో భాగంగా 12 సిపిఎ్సఇలను వ్యూహాత్మక వాటాల విక్రయానికి కూడా గుర్తించింది. ఈ సంస్థ ల్లో ఎన్టిసి, హిందుస్థాన్ యాంటీబయోటిక్స్, స్కూటర్స్ ఇండియా, హిందుస్థాన్ ఫ్లూరోకార్బన్స్ ఉన్నాయి. గత ఏడాది రెండు విడతలుగా నీతి ఆయోగ్ 15 సిపిఎ స్ఇలను వ్యూహాత్మక వాటాల విక్రయం కోసం సిఫారసు చేసింది. వాటిలో సెయుల్ యూనిట్లు మూడు, ఎన్ఎండిసి యూనిట్ ఒకటి ఉన్నాయి. 2017-18 ఆర్థిక సంవత్సరంలో పెట్టుబడుల ఉపసంహరణ ద్వారా ఈ ఏడాది 72,500 కోట్ల రూపాయలు సమీకరించాలని ప్రభుత్వం బడ్జెట్లో లక్ష్యంగా పెట్టుకుంది. అందులో 15 వేల కోట్ల రూపాయలు వ్యూహాత్మక విక్రయాల ద్వారానే సమకూరతాయి. వర్తమాన ఆర్థిక సంవత్సరంలో 45,500 కోట్ల రూపాయలు సమీకరించాలన్న లక్ష్యానికిగాను ఒఎఫ్ఎస్ బాటలో మైనారిటీ వాటాల విక్రయం, సిపిఎస్ఇ ఇటిఎఫ్, షేర్ల బైబ్యాక్ ద్వారా 30 వేల కోట్ల రూపాయలు సమీకరించింది.

newdhilly : maro edu kendra prabhutva ranga samsthala (cpsi) moosivetaku rangam siddham avutondi. nashtala oobilo kuurukupooyina edu samsthala moosivetaku neethi aayog oka kabinet not siddham chestondi. prabhutva seanier adhikari okaru ee vishayam telipaaru. nashtala oobilo kuurukupooyi bhaaramgaa parinaminchina cpsili paristhitini madimpu chesi vaati bhavishyattuku sambandhinchina oka pranaalika siddha chese pani neethi aayogku prabhutvam appaginchindi. 26 cpsilui moosiveyaalani gtamlone neethi aayog sifaarasu cheyagaa vaatilo edu samsthala moosivetaku kabinet anumati labhinchindi. vaatilo hindusthan kebul, tire carporation, hechnti vaches, burds joot and exports limited, central inland water transportation carporation unnaayi. aa edu kakunda maro edu samsthala moosivetaku taajaagaa kabinet notnu neethi aayog siddham chestunnadani aayana cheppaaru. ivi kakunda aidu cpciliinu punaruddharinchadam leda vikrayinchadaaniki kuudaa neethi aayog gurtinchindannaaru.  neethi aayog moodo vidatalo bhagamga 12 cpciliinu vyuuhaatmaka vaataala vikrayaaniki kuudaa gurtinchindi. ee samstha llo entisi, hindusthan antibiotics, schooters india, hindusthan flurocarbance unnaayi. gatha edaadi rendu vidatalugaa neethi aayog 15 cpa siilanu vyuuhaatmaka vaataala vikrayam kosam sifaarasu chesindi. vaatilo seyul unitlu moodu, nndc unit okati unnaayi. 2017-18 aardhika samvatsaramlo pettubadula upasamharana dwara ee edaadi 72,500 kotla roopaayalu sameekarinchaalani prabhutvam badjetlo lakshyamgaa pettukundi. andulo 15 vela kotla roopaayalu vyuuhaatmaka vikrayaala dwarane samakuurataayi. vartamaana aardhika samvatsaramlo 45,500 kotla roopaayalu sameekarinchaalanna lakshyaanikigaanu ofs baatalo minority vaataala vikrayam, cpsi itf, sherla biback dwara 30 vela kotla roopaayalu sameekarinchindi.